# РЕПУБЛИКА БЪЛГАРИЯ

# Министерство на земеделието и храните

***lav4e*ОБЛАСТНА ДИРЕКЦИЯ "ЗЕМЕДЕЛИЕ "-гр. ВИДИН**

3700 ВИДИН, ул. “Рибарска” №12, ет.2, тел: 094/601 488,факс:094/601 489, e-mail:odzg\_vidin@mzh.government.bg

# 

**З А П О В Е Д**

**№ РД-04-58/25.06.2025 г.**

**гр. Видин**

На основание чл. 47ж, ал. 1, чл. 102 и чл. 104 от Правилника за прилагане на Закона за собствеността и ползването на земеделските земи (ППЗСПЗЗ), във връзка с чл. 37и, ал. 13 от Закона за собствеността и ползването на земеделските земи (ЗСПЗЗ), Заповед № РД 46-52 от 04.03.2025 г. на Министъра на земеделието и храните, обнародвана в ДВ, бр. 21 от 14.03.2025 г.

# НАРЕЖДАМ:

1. **Откривам процедура** за провеждане на търг с тайно наддаване за отдаване под наем на **свободни пасища, мери и ливади** от Държавния поземлен фонд (ДПФ) в област Видин **за календарната 2026 година** за срок от **една година** с обща площ от **7 656,032 дка**, находящи се в землищата на Област Видин. Подробен опис на земите /номер на имот, площ, НТП, категория, начална тръжна цена и др./ е обявен на официалната интернет страница на ОД „Земеделие” – гр. Видин, както и на информационните табла на ОД „Земеделие” – гр. Видин и общинските служби по земеделие на територията на областта.
2. **Обект на търга** са свободните пасища, мери и ливади от ДПФ, подробно описани по общини, землища, имоти, начин на ползване, форма на отдаване, срок за предоставяне, начална тръжна цена в списък, който е неразделна част от тази заповед.
3. **Условия за участие.** В търга могат да участват ***само*** регистрирани в Интегрираната информационна система на БАБХ собственици на регистрирани пасищни селскостопански животни – физически лица, кооперации, еднолични търговци и юридически лица регистрирани по ТЗ, които отговарят на условията, посочени в чл.47в от ППЗСПЗЗ за всички и или за отделни поземлени имоти в землищата, описани в списъка по т. 2.
4. **Началната тръжна цена и размерът на депозита за участие в търга** са определени със Заповед № РД 46-52 от 04.03.2025 г. на Министъра на земеделието и храните, обнародвана в ДВ, бр. 21 от 14.03.2025 г. Размерът на **депозита** за участие в търга за ползване на ливади, пасища и мери за срок от една стопанска година е в **размер 20 %** от началната тръжна цена, умножена по площта на имота;
5. **Условия за плащане на цената на депозита.** Плащанията се извършват в български лева, по следната банкова сметка:

**ОД ”Земеделие” – гр. Видин**

**ул. Рибарска № 12, ет. 2**

# Интернешънъл Асет Банк АД

# IBAN:BG11 IABG 74963308368401

**BIC : IABGBGSF**

1. **Място и срок за получаване на документите за участие в търга**. Документите за участие в търга се получават в ОД ”Земеделие” - гр. Видин, ул. ”Рибарска”, № 12, ет. 2, всеки работен ден от 9,00 до 17,30 часа, от ОД ”Земеделие” – гр. Видин и общинските служби по земеделие - за земите, обект на търга на територията на съответната община.

Документите могат да се изтеглят от интернет страницата на дирекцията: <http://www.mzh.government.bg/ODZ-Vidin/bg/Home.aspx/>

1. **Място и срок за подаване на документите за участие в търга**. Документите за участие в търга по чл. 47з ал. 1 от ППЗСПЗЗ, се подават в ОД ”Земеделие”- гр. Видин, ул. ”Рибарска” № 12, ет. 2 всеки работен ден от 9,00 до 17,30 часа **в срок до 30 дни,** считано от датата на публикацията на заповедта в местен вестник, при условията на чл. 47и от ППЗСПЗЗ.
2. **Информация за земите – обект на търга** са изложени в ОД ”Земеделие”- гр. Видин, адрес: гр. Видин, ул.”Рибарска” № 12, ет. 2, на интернет страницата на ОД ”Земеделие” – гр. Видин <http://www.mzh.government.bg/ODZ-Vidin/bg/Home.aspx/> и в общинските служби по земеделие.
3. **Търгът ще се проведе на 01.08.2025 г**. в административната сграда на Областна дирекция „Земеделие” – гр. Видин, с адрес: гр. Видин, ул. "Рибарска" № 12, ет. 2, стая № 8 от 10,00 часа със задължително присъствие на кандидатите или упълномощени от тях лица.
4. В случаите по чл. 47л от ППЗСПЗЗ стъпката за наддаване е в размер на един лев от началната тръжна цена.

**АЛЕКСАНДЪР МАТЕЕВ /П/**

***Директор на ОД”Земеделие” гр.Видин***